[pic] | KOMISIJA EVROPSKIH SKUPNOSTI |

Bruselj, 16.9.2008

COM(2008) 564 konč.

PREDHODNI PREDLOG SPREMEMBE PRORAČUNA št. 8 K SPLOŠNEMU PRORAČUNU ZA LETO 2008

IZKAZ ODHODKOV PO ODDELKIH Oddelek III – Komisija

PREDHODNI PREDLOG SPREMEMBE PRORAČUNA št. 8 K SPLOŠNEMU PRORAČUNU ZA LETO 2008

IZKAZ ODHODKOV PO ODDELKIH Oddelek III – Komisija

Ob upoštevanju:

- Pogodbe o ustanovitvi Evropske skupnosti in zlasti člena 272 Pogodbe,

- Pogodbe o ustanovitvi Evropske skupnosti za atomsko energijo in zlasti člena 177 Pogodbe,

- Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti[1], kakor je bila nazadnje spremenjena z Uredbo Sveta (ES) št. 1525/2007[2], in zlasti člena 37 Uredbe,

predloži Evropska komisija proračunskemu organu predhodni predlog spremembe proračuna št. 8 k proračunu za leto 2008.

KAZALO

1. Uvod 4

2. Hitri odziv na povišanja cen hrane v državah v razvoju 4

3. Konzularno sodelovanje 5

ZBIRNA RAZPREDELNICA PO RAZDELKIH FINANČNEGA OKVIRA 6

SPREMEMBE IZKAZA ODHODKOV PO ODDELKIH

Spremembe izkaza odhodkov po oddelkih se pošljejo ločeno po sistemu SEI-BUD. Temu dokumentu je za ponazoritev priložena angleška različica sprememb izkaza odhodkov po oddelkih v proračunskem formatu.

1. UVOD

Predhodni predlog spremembe proračuna (PPSP) št. 8 za leto 2008 obsega naslednje elemente:

- oblikovanje novega proračunskega člena 21 02 03 – Hitri odziv na povišanja cen hrane v državah v razvoju. Predlagano je, da se v rezervo vnese 750 milijonov EUR v odobritvah za prevzem obveznosti. Zahtevkov za odobritve plačil ni,

- oblikovanje novega proračunskega člena 19 06 06 – Konzularno sodelovanje. Zaenkrat je za odobritve za prevzem obveznosti in odobritve plačil predlagan zaznamek „p.m.“.

2. HITRI ODZIV NA POVIšANJA CEN HRANE V DRžAVAH V RAZVOJU

Naraščajoče cene hrane v letih 2007 in 2008 so negativno vplivale na številne države v razvoju in njihovo prebivalstvo. Mnogo milijonov ljudi je prizadela še večja revščina in ogrožen je nedavni napredek pri doseganju razvojnih ciljev novega tisočletja. Poleg tega je naraščanje cen hrane v več državah povzročilo izgrede, nemire in nestabilnost in tako ogrozilo dolgoletne dosežke političnih, razvojnih in mirovnih prizadevanj.

Visoke cene kmetijskih proizvodov so hkrati pripomogle k znižanju kmetijskih odhodkov, povezanih s trgom, v proračunu Skupnosti za leto 2008 in nižjim ocenjenim sredstvom za proračun za leto 2009 v okviru razdelka 2 finančnega okvira. Trenutne ocene kažejo, da bo v letu 2008 v tem razdelku na voljo precejšnja razlika do zgornje meje, medtem ko bo v letu 2009 ta razlika manjša.

Evropski svet je na zasedanju 19. in 20. junija sklenil, da mora EU ukrepati z razvojnega vidika in vidika humanitarne pomoči[3]. Evropski svet je pozdravil namero Komisije, da v okviru sedanjega večletnega finančnega okvira pripravi predlog novega instrumenta za podporo kmetijstvu v državah v razvoju, in zatrdil, da bo EU odločno podprla zanesljivo preskrbo s kmetijskimi proizvodi v državah v razvoju, zlasti pa bo zagotovila potrebno financiranje za kmetijska proizvodna sredstva in pomoč pri uporabi tržnih instrumentov za obvladovanje tveganja. Svet je v svojih sklepih zapisal tudi, da bo Unija v okviru svoje strategije odziva tesno sodelovala z Združenimi narodi ter drugimi mednarodnimi organizacijami, in sicer v okviru politik in strategij partnerskih držav.

Evropska komisija je 18. julija 2008 sprejela predlog Uredbe o ustanovitvi instrumenta za hitro odzivanje na hitro naraščajoče cene hrane v državah v razvoju (v nadaljnjem besedilu: instrument)[4]. Predlagano je, da bi se del razlike do zgornje meje v okviru razdelka 2 večletnega finančnega okvira v letih 2008 in 2009 porabil za najbolj prizadete države v razvoju. Instrument bi se izvajal prek mednarodnih in regionalnih organizacij in bi podpiral zlasti kmetijstvo v državah v razvoju ter jim omogočil, da povečajo svojo raven proizvodnje. Tem državam bo pomagal tudi hitro ublažiti negativne učinke visokih cen hrane na najrevnejše. Uredba bo veljala le dve leti (2008–2009), skupni finančni referenčni znesek, predlagan za njeno izvajanje v tem obdobju, pa znaša 1,0 milijarde EUR.

Od tega skupnega zneska bodo obveznosti za 750 milijonov EUR prevzete v okviru proračuna za leto 2008, obveznosti za 250 milijonov EUR pa v okviru proračuna za leto 2009.

Komisija zato predlaga oblikovanje proračunske vrstice 21 02 03 – Hitri odziv na povišanja cen hrane v državah v razvoju, za katero bo do sprejetja pravne podlage v rezervo razporejenih 750 milijonov EUR odobritev za prevzem obveznosti. Glede na možen čas sprejetja pravne podlage (proti koncu leta 2008) za leto 2008 niso predvidene odobritve plačil.

3. KONZULARNO SODELOVANJE

Zaradi vse večje pomembnosti in pogostosti velikih kriz v tretjih državah so institucije EU in države članice začele razmišljati o okrepitvi svojih zmogljivosti za ukrepanje v kriznih razmerah, med drugim tudi na področju konzularnega sodelovanja. V skladu s smernicami za konzularno zaščito državljanov EU v tretjih državah, ki jih je Svet sprejel junija 2006[5], morajo biti Delegacije komisije „udeležene pri načrtih za ravnanje v izrednih razmerah. Razume se, da bi – na zahtevo predsedstva in po potrebi – delegacije/predstavništva Komisije lahko zagotavljale logistično podporo misijam držav članic, zlasti v kriznih razmerah.“

Na podlagi člena 20 PES, ki se nanaša na zaščito državljanov EU v tretjih državah, kjer njihove države članice nimajo predstavništva, ter člena 20 PEU, ki delegacijam Komisije zagotavlja vlogo pri izvajanju člena PES, bi lahko možni ukrepi med drugim vključevali dajanje osebja, pisarniških prostorov ali materiala na voljo konzulatom držav članic, sodelovanje pri najemu prevozov, materiala ali prostorov ter logistično podporo.

Ker bi lahko ti ukrepi presegli možnosti uporabe odhodkov delegacij za upravno podporo, ki so strogo omejeni na potrebe delovanja delegacij, Komisija predlaga uvedbo posebne proračunske vrstice 19 06 06 – Konzularno sodelovanje na podlagi člena 49(6)(d) finančne uredbe (posebne pristojnosti Komisije v okviru pogodb), ki bi omogočila financiranje potencialnih operativnih odhodkov v korist evropskih državljanov.

Letni znesek, potreben za te potencialne odhodke, bi bil omejen (na 50 000 do 500 000 EUR) in bi bil namenjen ukrepom v tretjih državah.

Za proračunsko vrstico se predlaga zaznamek „p.m.“ tako za odobritve za prevzem obveznosti kot za odobritve plačil. Po potrebi bi bila mogoča prerazporeditev v okviru poglavja 19 06 – Odziv na krizne razmere in svetovne grožnje za varnost.

ZBIRNA RAZPREDELNICA PO RAZDELKIH FINANČNEGA OKVIRA

Finančni okvir Razdelek/podrazdelek | Finančni okvir 2008 | Proračun 2008 (vključno s SP 1–4/2008 in PPSP 5–7/2008) | PPSP 8/2008 | Proračun 2008 + SP 1–4/2008 in PPSP 5–8/2008 |

|OPO |OP |OPO |OP |OPO |OP |OPO |OP | | 1. TRAJNOSTNA RAST | | | | | | | | | | 1a. Konkurenčnost za rast in zaposlovanje |10 386 000 000 | |11 086 000 000 |9 768 739 600 | | |11 086 000 000 |9 768 739 600 | |1b. Kohezija za rast in zaposlovanje |47 267 000 000 | |47 255 948 720 |40 538 785 026 | | |47 255 948 720 |40 538 785 026 | | Skupaj | 57 653 000 000 | |58 341 948 720 | 50 307 524 626 | | |58 341 948 720 | 50 307 524 626 | | Razlika do zgornje meje[6] | | |–188 948 720 | | | |–188 948 720 | | | 2. OHRANJANJE IN UPRAVLJANJE NARAVNIH VIROV | | | | | | | | | | Od tega odhodki, povezani s trgom, in neposredna izplačila |46 217 000 000 | |41 006 490 000 |40 889 550 500 | | |41 006 490 000 |40 889 550 500 | | Skupaj | 59 193 000 000 | |55 564 715 538 | 53 241 270 053 | 750 000 000 | 0 |56 314 715 538 | 53 241 270 053 | | Razlika do zgornje meje | | |3 628 284 462 | | | |2 878 284 462 | | | 3. DRŽAVLJANSTVO, SVOBODA, VARNOST IN PRAVICA | | | | | | | | | | 3a. Svoboda, varnost in pravica |747 000 000 | |730 274 000 |533 196 000 | | |730 274 000 |533 196 000 | |3b. Državljanstvo |615 000 000 | |888 034 197 |981 444 203 | | |888 034 197 |981 444 203 | | Skupaj | 1 362 000 000 | |1 618 308 197 | 1 514 640 203 | | |1 618 308 197 | 1 514 640 203 | | Razlika do zgornje meje[7] | | |16 883 000 | | | |16 883 000 | | | 4. EU KOT GLOBALNI AKTER[8] |7 002 000 000 | | 7 311 218 000 | 8 112 728 400 | | | 7 311 218 000 | 8 112 728 400 | | Razlika do zgornje meje | | | –70 000 000 | | | | –70 000 000 | | | 5. UPRAVA[9] |7 380 000 000 | |7 279 525 455 | 7 280 085 455 | | |7 279 525 455 | 7 280 085 455 | | Razlika do zgornje meje | | | 177 474 545 | | | | 177 474 545 | | | 6. NADOMESTILA | 207 000 000 | |206 636 292 | 206 636 292 | | |206 636 292 | 206 636 292 | | Razlika do zgornje meje | | | 363 708 | | | | 363 708 | | | SKUPAJ | 132 797 000 000 | 129 681 000 000 | 130 322 352 202 | 120 662 885 029 | 750 000 000 | 0 |131 072 352 202 | 120 662 885 029 | | Razlika do zgornje meje | | | 3 564 056 995 | 9 573 450 956 | | | 2 814 056 995 | 9 573 450 956 | |

[1] UL L 248, 16.9.2002, str. 1.

[2] UL L 343, 27.12.2007, str. 9.

[3] Svet Evropske unije, dokument št. 11018/08 z dne 20. junija 2008.

[4] COM(2008) 450 z dne 18. julija 2008.

[5] Svet Evropske unije, dokument št. 10109/2/06 z dne 16. junija 2006.

[6] Evropski sklad za prilagoditev globalizaciji (ESPG) ni vključen v izračun razlike do zgornje meje v okviru razdelka 1a. Iz instrumenta prilagodljivosti je bilo uporabljenih 200 milijonov EUR.

[7] Vključeni znesek Solidarnostnega sklada Evropske unije (EUSF) se vnese dodatno, poleg ustreznih razdelkov, kakor je predvideno v Medinstitucionalnem sporazumu z dne 17. maja 2006 (UL C 139, 14.6.2006).

[8] Pri razliki do zgornje meje v razdelku 4 v letu 2008 se ne upoštevajo odobritve, povezane z rezervo za nujno pomoč. Iz instrumenta prilagodljivosti je bilo uporabljenih 70 milijonov EUR.

[9] Za izračun razlike do zgornje meje v razdelku 5 se upošteva opomba (1) k finančnemu okviru za obdobje 2007–2013, in sicer za znesek v višini 77 milijonov EUR za prispevke osebja za pokojninsko shemo.